ຄູ່ແຂ່ງຂັນ ປະທານາທິບໍດີ ອັຟການິສຖານ ລົງນາມ ໃນຂໍ້ຕົກລົງ ສາມັກຄີ (ສະໄລດ໌/ວີດີໂອ)
ຄູ່​ແຂ່ງຂັນ​ ໃນ​ການ​ສະມັກ​​ເລືອກ​ຕັ້ງ​ປະທານາທິບໍດີ ​ອັ​ຟກາ​ນິສຖານ ​ໄດ້ຕົກ​ລົງ​​ ທີ່​ຈະ​ຢຸດຕິ ​ການ​ຜິດ​ຖຽງ​ກັນ.​
ຄູ່ແຂ່ງຂັນໃນການສະມັກເລືອກຕັ້ງປະທານາທິບໍດີອັຟການິສ ຖານ ໄດ້ຕົກລົງທີ່ ຈະຢຸດຕິການຜິດຖຽງກັນກ່ຽວກັບການ ເລືອກຕັ້ງ ແລະເລີ້ມປະຕິບັດງານໄປສູ່ການສ້າງຕັ້ງລັດຖະ ບານເອກະພາບແຫ່ງຊາດ ທ່ານ Abdullah Abdullah ແລະ ທ່ານ Ashraf Ghani ບໍ່ ສາມາດຕົກລົງກັນໄດ້ ກ່ຽວກັບການກວດສອບທີ່ກຳລັງດຳເນີນ ໄປຢູ່ ບັດເລືອກຕັ້ງ 8 ລ້ານບັດ ຈາກການເລືອກຕັ້ງປະທານາທິ ບໍດີຮອບຕັດສິນຊີ້ຂາດເມື່ອເດືອນແລ້ວນີ້ ຊຶ່ງໄດ້ມີການກວດ ສອບບັດ ໄດ້ພຽງຈຳນວນນ້ອຍໆເທົ່ານັ້ນ ມາຮອດປັດຈຸບັນ ຫຼັງຈາກການເຈລະຈາກັນ ກັບລັດຖະມົນຕີຕ່າງປະເທດສະຫະລັດ ທ່ານ John Kerry ເປັນມື້ທີສອງຢູ່ກາບູລ ໃນວັນສຸກວານນີ້ ຜູ້ສະມັກທັງສອງໄດ້ລົງນາມໃນ ຂໍ້ຕົກລົງທີ່ກ່າວ ວ່າ ພວກເຂົາເຈົ້າຈະຮ່ວມມືກັນໃນການຈັດຕັ້ງ ລັດຖະບານເອກະພາບແຫ່ງຊາດ ຫຼັງຈາກ ການກວດສອບໄດ້ສິ້ນສຸດລົງຢ່າງສົມບູນ ຢູ່ໃນການຖະແຫລງຕໍ່ຜູ້ສື່ຂ່າວ ຄຽງຂ້າງທ່ານ ທ່ານ Ghani ກັບທ່ານ Kerry  ທ່ານ Abdullah ກ່າວວ່າ ຂໍ້ຕົກລົງນີ້ ແມ່ນ ທ່ານ Kerry ກ່າວວ່າ ຜູ້ສະມັກທັງສອງໄດ້ຕົກລົງທີ່ຈະຍອມຮັບເອົາ ຜົນການກວດກາ ບັດນັ້ນ ແລະ ທ່ານໃຫ້ຂໍ້ສັງເກດວ່າ ສະຫະລັດຕ້ອງການ ໃຫ້ປະທານາທິບໍດີອັຟການິສຖານຄົນໃໝ່ ເຂົ້າຮັບຕຳແໜ່ງ ກ່ອນ ທ້າຍເດືອນນີ້ ກ່ອນກອງປະຊຸມສຸດຍອດ NATO ໃນວັນທີ 4 ເດືອນກັນຍາທີ່ແຄ້ວນ Wales ຂອງອັງກິດ ທີ່ຈະເພັ່ງເລັງໃສ່ ບົດບາດຂອງປະຊາຄົມນາໆຊາດ ໃນອັຟການິສ ຖານນັ້ນ